
     REPUBLIKA HRVATSKA
     TRGOVAČKI SUD U OSIJEKU
                                                                      



R E P U B L I K A   H R V A T S K A 
R J E Š E N J E


Trgovački sud u Osijeku, po stečajnom sucu Jadranki Herman, povodom prijedloga dužnika MENS – KORMAN GRUPA d.o.o. za trgovinu i usluge, Bapska, A. Šenoe 6, za otvaranje predstečajnog postupka nad dužnikom MENS – KORMAN GRUPA d.o.o. za trgovinu i usluge, Bapska, A. Šenoe 6, OIB 04436522142, MBS 030111226, dana 1. ožujka 2018. 


r i j e š i o  j e


Odbacuje se prijedlog za otvaranje predstečajnog postupka nad dužnikom MENS – KORMAN GRUPA d.o.o. za trgovinu i usluge, Bapska, A. Šenoe 6, OIB 04436522142, MBS 030111226, zaprimljen kod ovoga suda dana 27. veljače 2018.,  kao nedopušten.


Obrazloženje


	Dužnik kao predlagatelj, podnio je dana 27. veljače 2018. prijedlog za otvaranje predstečajnog postupka nad dužnikom MENS – KORMAN GRUPA d.o.o. za trgovinu i usluge, Bapska, A. Šenoe 6. LIB 04436522142, MBS 030111226. Prilikom podnošenja prijedloga dužnik nije izvršio uplatu predujma za troškove predstečajnog postupka.  

	Odredbom članka 28. stav 1. Stečajnog zakona, Narodne novine 71/15 i 104/17, određeno je da je podnositelj prijedloga za otvaranje predstečajnog postupka dužan uplatiti predujam za troškove istog postupka u iznosu od 5.000,00 kn. Također,  odredbom članka 28 stav 3. Stečajnog zakona određeno je da će sud prijedlog odbaciti kao nedopušten, ako podnositelj prijedloga za otvaranje predstečajnog postupka nije uplatio predujam za troškove predstečajnog postupka.

	Slijedom navedenog riješeno je kao u izreci rješenja. 



U Osijeku 1. ožujak 2018. 


Zapisničar
Maja Kocijan              

									STEČAJNI SUDAC 
  Jadranka Herman 


NAPUTAK  O PRAVNOM LIJEKU 
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.

